
Европейският парламент,
–	като взе предвид предложението на Комисията до Парламента и до Съвета (COM(2023)0692),
–	като взе предвид член 294, параграф 2, член 212 и член 322, параграф 1 от Договора за функционирането на Европейския съюз, съгласно които Комисията е внесла предложението в Парламента (C9‑0408/2023),
–	като взе предвид член 294, параграф 3 от Договора за функционирането на Европейския съюз,
–	като взе предвид становището на Сметната палата от 30 януари 2024 г.[footnoteRef:1], [1:  	Все още непубликувано в Официален вестник.] 

–	като взе предвид временното споразумение, одобрено от компетентните комисии съгласно член 74, параграф 4 от своя Правилник за дейността, и поетия с писмо от 8 април 2024 г. ангажимент на представителя на Съвета за одобряване на позицията на Парламента в съответствие с член 294, параграф 4 от Договора за функционирането на Европейския съюз,
–	като взе предвид член 59 от своя Правилник за дейността,
–	като взе предвид съвместните разисквания на комисията по външни работи и на комисията по бюджети съгласно член 58 от Правилника за дейността,
–	като взе предвид становищата на комисията по международна търговия и комисията по регионално развитие,
–	като взе предвид писмото на комисията по бюджетен контрол,
–	като взе предвид доклада на комисията по външни работи и на комисията по бюджети (A9-0085/2024),
1.	приема изложената по-долу позиция на първо четене;
2.	одобрява приложеното към настоящата резолюция съвместно изявление на Парламента и Съвета, което ще бъде публикувано в серия C на Официален вестник на Европейския съюз;
3.	приканва Комисията да се отнесе до него отново, в случай че замени своето предложение с друг текст, внесе или възнамерява да внесе съществени промени в това предложение;
4.	възлага на своя председател да предаде позицията на Парламента съответно на Съвета и на Комисията, както и на националните парламенти.

Позиция на Европейския парламент, приета на първо четене на 24 април 2024 г. с оглед на приемането на Регламент (ЕС) 2024/... на Европейския парламент и на Съвета за създаване на Инструмента за реформи и растеж за Западните Балкани

ПРИЛОЖЕНИЕ КЪМ ЗАКОНОДАТЕЛНАТА РЕЗОЛЮЦИЯ
Съвместно изявление на Европейския парламент и на Съвета относно подходящата бюджетна номенклатура за Инструмента за Западните Балкани
Европейският парламент и Съветът вземат под внимание декларацията на Европейската комисия относно докладването. Без да се засягат прерогативите на бюджетния орган съгласно Договорите, Европейският парламент и Съветът възнамеряват да преразгледат номенклатурата на Инструмента, например по отношение на бюджетните кредити за всеки отделен бенефициер, за да се гарантира подходящ политически и бюджетен контрол. Европейският парламент и Съветът приканват Европейската комисия надлежно да вземе предвид това изявление, когато е целесъобразно, при изготвянето на проектобюджета за 2025 г.

